„Oferta economică” a partidelor în alegerile parlamentare: De la tăieri de taxe la planuri de investiții. La vot se decide viitorul poverii fiscale din următorii ani
După un prim tur de scrutin tumultuos, care a dat jos de la putere pe liderii partidelor care au format coaliția de guvernare PNL-PSD din 2021 încoace, românii se pregătesc săptămâna aceasta pentru alegerile parlamentare de duminică, 1 decembrie. Partidele au publicat programe fie stufoase, abundente în cifre și promisiuni punctuale, fie sloganuri grandioase și încărcate de subtext. Cu toate acestea, se pot întrevedea o sumă de linii de demarcație între propunerile partidelor.